Mamlakatning ijtimoiy, siyosiy va iqtisodiy rivojlanish sohalaridagi strategik tahlil va tadqiqot qilish faoliyatini samarali tashkil etish chora-tadbirlari toʻgʻrisida
(resolution, 2025-11-22)

Mamlakatda tahliliy va tadqiqot tuzilmalar faoliyatini yanada takomillashtirish, ularning salohiyatidan toʻlaqonli foydalanish, strategik yoʻnalishlarda tizimli tadqiqotlarni oʻtkazish ishlarini yoʻlga qoʻyish, amalga oshirilayotgan islohotlarni ilmiy va axborot-tahliliy taʼminlash hamda ijtimoiy, siyosiy va iqtisodiy rivojlanishda ilmiy asoslangan tashabbuslarni ishlab chiqish amaliyotini joriy qilish maqsadida: 1. Oʻzbekiston Respublikasi Prezidenti huzuridagi Strategik rejalashtirish va rivojlanish boʻyicha Muvofiqlashtiruvchi kengash (keyingi oʻrinlarda — Muvofiqlashtiruvchi kengash) tashkil etilsin va uning tarkibi 1-ilovaga muvofiq tasdiqlansin. 2. Quyidagilar Muvofiqlashtiruvchi kengashning asosiy vazifalari etib belgilansin: ijtimoiy, siyosiy va iqtisodiy rivojlanish boʻyicha uzoq muddatli strategik tahliliy hujjatlarni hamda mamlakatning ichki va tashqi siyosatiga oid takliflarni muntazam ravishda Oʻzbekiston Respublikasi Prezidentiga kiritib borish; ijtimoiy-iqtisodiy, ijtimoiy-siyosiy, texnologik, insonparvarlik, ekologik va boshqa sohalardagi dolzarb muammolar hamda chaqiriqlarni tahlil qilish, ularni hal etish boʻyicha takliflar ishlab chiqish, shuningdek, mamlakatni strategik rivojlantirish boʻyicha gʻoya va tashabbuslar yaratish; “Oʻzbekiston — 2030” strategiyasi, konsepsiyalar, strategiyalar va dasturlar (“yoʻl xaritalari”, chora-tadbirlar rejalari) bilan muvofiqligini taʼminlash nuqtai nazaridan strategik tashabbuslarni ishlab chiqish va ekspertizadan oʻtkazishni muvofiqlashtirish; konsepsiyalar, strategiyalar va dasturlarning (“yoʻl xaritalari”, chora-tadbirlar rejalari) “Oʻzbekiston — 2030” strategiyasi maqsadlari bilan toʻliq bogʻliqligi va uygʻunligini taʼminlash, shuningdek, ularning amalga oshirilishi samaradorligini monitoring qilish va baholash; jamiyat va davlat hayotining turli sohalari kesimida mamlakat rivojlanishini uzoq muddatli rejalashtirish boʻyicha faoliyatni tashkil etish; ilmiy va amaliy tadqiqotlarni tashkil qilish boʻyicha buyurtma berish tizimini joriy qilish; yillik strategik yoʻnalishdagi tadqiqotlarni ishlab chiqish va belgilash, ularning natijalaridan mamlakatni yanada isloh qilishda ustuvor yoʻnalishlarni belgilash jarayonida foydalanish; mamlakatning ichki siyosiy rivojlanish masalalari boʻyicha amaliy va obyektiv maʼlumotlar bazasini shakllantirish maqsadida sotsiologik tadqiqot ishlarini oʻtkazilishini rejalashtirish va tasdiqlash; tahliliy va tadqiqot tuzilmalari faoliyatini takomillashtirish, shu jumladan, zaruriyatga koʻra yangi markazlarni tashkil qilish, amaldagilarni qayta oʻzgartirish va ixtisoslashtirish boʻyicha takliflar kiritish; tahliliy faoliyat sohasida kadrlarni tayyorlash, shu jumladan, xorijiy tadqiqot institutlari bilan hamkorlikda tahliliy tuzilmalar xodimlarini malakasini oshirish kurslarini tashkil qilish; maqbul takliflar va koʻp variantlilik prinsipi asosida turli sohalarni rivojlantirish ssenariylarini ishlab chiqish maqsadida davlat tahlil markazlari va ilmiy-tadqiqot institutlarining mustaqil va xorijiy tahliliy tuzilmalar va ekspertlari bilan kooperatsiyasini (hamkorligini) taʼminlovchi yagona platformani yaratish; statistik maʼlumotlarni yigʻish va tahlil qilishning yagona standartlarini ishlab chiqish, shuningdek, qator vazirlik va idoralarning har oy yangilanadigan ijtimoiy-iqtisodiy koʻrsatkichlarini oʻz ichiga olgan idoralararo integratsiyalashgan maʼlumotlar bazasini shakllantirish; asosiy idoralarning tadqiqot markazlari va yigʻma axborot-tahlil boʻlinmalari faoliyatining har yillik rejalariga takliflar kiritilishi va ijrosini tashkil etish. 3. Belgilansinki: Muvofiqlashtiruvchi kengash vazirlik va idoralar, mahalliy ijro etuvchi hokimiyat organlari, shuningdek, davlat tahliliy markazlari va ilmiy-tadqiqot muassasalarining strategik rejalashtirish va rivojlantirish sohasidagi faoliyatini muvofiqlashtirish uchun masʼul boʻlgan idoralararo-kollegial organ hisoblanadi; Muvofiqlashtiruvchi kengash faoliyatini toʻgʻri yoʻlga qoʻyish, umumiy muvofiqlashtirish hamda idoralararo hamkorlikni taʼminlash Oʻzbekiston Respublikasi Prezidentining strategik rivojlanish boʻyicha maslahatchisi tomonidan amalga oshiriladi; Muvofiqlashtiruvchi kengash birinchi va ikkinchi darajali strategik rejalashtirish hujjatlari loyihalarini ularni qabul qilishning maqsadga muvofiqligi nuqtai nazaridan koʻrib chiqadi; Muvofiqlashtiruvchi kengash tomonidan asosiy vazirlik va idoralar tahliliy boʻlinmalarining (departament, boshqarmalar) faoliyati muvofiqlashtiriladi; respublikani rivojlantirish boʻyicha strategik tashabbuslar loyihalarini ishlab chiqishga jalb qilingan asosiy vazirlik va idoralar rahbarlarining birinchi oʻrinbosarlari tadqiqot markazlarini axborot-tahliliy materiallar bilan taʼminlash hamda Muvofiqlashtiruvchi kengash bilan hamkorlik qilishga masʼul boʻladi; Muvofiqlashtiruvchi kengashning yigʻilishlari har chorakda oraliq majlislar shaklida tashkil etiladi. 4. Muvofiqlashtiruvchi kengash tuzilmasida quyidagi yoʻnalishlarga masʼul boʻlgan ishchi guruhlar 2 — 7-ilovalardagi tarkibga muvofiq tashkil qilinsin: xavfsizlik va ijtimoiy barqarorlik; davlat va jamiyat qurilishi; ijtimoiy-iqtisodiy rivojlanish; tashqi siyosat va xalqaro hamkorlik; hududlarni strategik rejalashtirish va rivojlantirish; ekologik kun tartibi, shu jumladan iqlim oʻzgarishi, suv taqchilligi masalalari. Muvofiqlashtiruvchi kengashga ishchi guruhlar tarkibiga oʻzgartirish va qoʻshimchalar kiritish vakolati berilsin. 5. Muvofiqlashtiruvchi kengash (S. Umurzakov) bir oy muddatda: Muvofiqlashtiruvchi kengash toʻgʻrisida nizomni hamda ishchi guruhlar faoliyatini samarali tashkil etish, ularning Muvofiqlashtiruvchi kengash bilan oʻzaro hamkorligi mexanizmlarini nazarda tutuvchi tartibni tasdiqlasin; mamlakatning ijtimoiy, siyosiy va iqtisodiy rivojlanish sohalarida strategik tahlil va tadqiqot qilishda yaxlit tizimni yoʻlga qoʻyish boʻyicha takliflar kiritsin. 6. Shunday tartib oʻrnatilsinki, unga muvofiq: a) Muvofiqlashtiruvchi kengashning tahliliy faoliyatini taʼminlash yoʻnalishida: ishchi guruhlar oʻzlari masʼul boʻlgan yoʻnalishlarda mavjud tizimli muammo va kamchiliklarni tahlil qiladi, ularni bartaraf etish boʻyicha ilmiy asoslangan xulosa va takliflarni har chorak yakuni bilan Muvofiqlashtiruvchi kengashga taqdim qiladi; Muvofiqlashtiruvchi kengash tomonidan maʼqullangan xulosa va takliflar Oʻzbekiston Respublikasi Prezidentiga taqdim qilinadi; b) ilmiy va amaliy tadqiqotlarni tashkil qilish boʻyicha buyurtma berish tizimini joriy qilish yoʻnalishida: Muvofiqlashtiruvchi kengashning takliflari asosida mamlakatning ichki rivojlanishi va tashqi siyosiy faoliyatining aniq masalalari boʻyicha ilmiy va amaliy tadqiqotlarni tashkil qilish maqsadida ilmiy asoslangan va talabgir taklif va tashabbuslarni ishlab chiqqan holda buyurtma portfeli shakllantiriladi; buyurtma portfeli asosida ilmiy va amaliy tadqiqotlarni tashkil qilish boʻyicha tadqiqot va tahliliy markazlar oʻrtasida tanlov oʻtkaziladi; tadqiqot va tahlil ishlariga shartnoma asosida mustaqil ekspertlar va fuqarolik jamiyati vakillari, shuningdek, xorijiy olim-ekspertlarni (siyosatshunoslar, iqtisodchilar, huquqshunoslar, ekologlar va boshqalar) jalb etish uchun tadqiqot va tahliliy markazlarga grant mablagʻlari ajratiladi. 7. Adliya vazirligi ikki oy muddatda qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida takliflar kiritsin. 8. Mazkur qarorning ijrosini nazorat qilish Oʻzbekiston Respublikasi Prezidentining maslahatchisi S.U. Umurzakov zimmasiga yuklansin. 1.S.U. Umurzakov—Oʻzbekiston Respublikasi Prezidentining strategik rivojlanish boʻyicha maslahatchisi, Kengash raisi2.E.T. Aripov—Oʻzbekiston Respublikasi Prezidenti huzuridagi Xavfsizlik kengashi kotibining birinchi oʻrinbosari — Strategik va mintaqalararo tadqiqotlar instituti direktori, Kengash raisi oʻrinbosari3.M.M. Kamilov—Oʻzbekiston Respublikasi Prezidenti maslahatchisi oʻrinbosari — Oʻzbekiston xalqaro islomshunoslik akademiyasi rektori4.J.A. Vahobov—Oʻzbekiston Respublikasi Prezidenti maslahatchisining oʻrinbosari — Markaziy Osiyo xalqaro instituti direktori5.M.X. Raxmankulov—Qonunchilik va huquqiy siyosat instituti direktori6.Lavozimi boʻyicha—Iqtisodiy tadqiqotlar va islohotlar markazi direktori7.B.B. Raxmatov—Strategik rivojlanish va islohotlar agentligi direktori8.K.K. Mardonov—Oʻzbekiston Respublikasi Prezidenti Administratsiyasi departamenti boshligʻining birinchi oʻrinbosari9.R.R. Mirzayev—Oʻzbekiston Respublikasi Prezidenti Administratsiyasi departamenti boshligʻining oʻrinbosari10.M.R. Abdullayev—Hisob palatasi raisining birinchi oʻrinbosari11.Sh.A. Ayupov—Fanlar akademiyasi prezidenti12.B.O. Saidov—tashqi ishlar vaziri13.L.Sh. Kudratov—investitsiyalar, sanoat va savdo vaziri14.A.A. Abduxakimov—ekologiya, atrof-muhitni muhofaza qilish va iqlim oʻzgarishi vaziri15.I.Yu. Abdurahmonov—qishloq xoʻjaligi vaziri16.Sh.R. Xamrayev—suv xoʻjaligi vaziri17.J.T. Mirzamahmudov—energetika vaziri18.I.R. Maxkamov—transport vaziri19.K.A. Sharipov—oliy taʼlim, fan va innovatsiyalar vaziri20.Sh.A. Vafayev—Tiklanish va taraqqiyot jamgʻarmasi ijrochi direktori21.N.N. Saydullayev—Markaziy bank raisining birinchi oʻrinbosari22.U.K. Abidxadjayev—iqtisodiyot va moliya vaziri oʻrinbosari — Makroiqtisodiy va hududiy tadqiqotlar instituti direktori23.S.A. Valiyev—Xalqaro munosabatlar axborot-tahliliy markazi direktori24.S.S. Safoyev—Jahon iqtisodiyoti va diplomatiya universiteti rektori25.B.S. Mirzayev—“Toshkent irrigatsiya va qishloq xoʻjaligini mexanizatsiyalash muhandislari instituti” milliy tadqiqot universiteti rektori26.Sh.A. Nurulloyev—Markaziy Osiyo atrof-muhit va iqlim oʻzgarishini oʻrganish universiteti (Green University) rektori27.E.S. Tulyakov—“Taraqqiyot strategiyasi” markazi ijrochi direktori28.B.M. Bekmurodov—“Yuksalish” umummilliy harakati raisi29.F.F. Kaimbayev—Oʻzbekiston Respublikasi Prezidenti Administratsiyasi shoʻba mudiri, Kengash kotibi 1.E.T. Aripov—Oʻzbekiston Respublikasi Prezidenti huzuridagi Xavfsizlik kengashi kotibining birinchi oʻrinbosari, Ishchi guruh rahbari2.R.R. Mirzayev—Oʻzbekiston Respublikasi Prezidenti huzuridagi Xavfsizlik kengashi kotibiyati shoʻba mudiri 3.B.S. Hamrayev—Oʻzbekiston Respublikasi Milliy statistika qoʻmitasi raisi4.J.A. Vahobov—Markaziy Osiyo xalqaro instituti direktori5.B.M. Bekmurodov—“Yuksalish” umummilliy harakati raisi6.S.R. Irgashev—Afgʻoniston boʻyicha Oʻzbekiston Respublikasi Prezidentining maxsus vakili7.B.J. Aʼloyev —tashqi ishlar vazirining birinchi oʻrinbosari8.B.R. Mustafayev—Strategik va mintaqalararo tadqiqotlar instituti direktorining oʻrinbosari9.Sh.N. Rahmonov—ichki ishlar vazirining birinchi oʻrinbosari10.I.I. Norqulov—iqtisodiyot va moliya vazirining birinchi oʻrinbosari11.O.N. Qudratov—ekologiya, atrof-muhitni muhofaza qilish va iqlim oʻzgarishi vazirining birinchi oʻrinbosari12.Lavozimi boʻyicha—kambagʻallikni qisqartirish va bandlik vazirining birinchi oʻrinbosari13.O.A. Pekos—raqamli texnologiyalar vazirining birinchi oʻrinbosari14.D.T. Sultanov—sogʻliqni saqlash vazirining birinchi oʻrinbosari vazifasini bajaruvchi15.M.A. Omarov—transport vazirining birinchi oʻrinbosari16.B.R. Mamatkarimov—energetika vazirining birinchi oʻrinbosari17.M.I. Atayev—Strategik tahlil va istiqbolni belgilash oliy maktabi boshligʻi18.M.F. Aslanov—Progressiv islohotlar markazi direktori19.N.X. Raximova—“Ijtimoiy fikr” Respublika jamoatchilik fikrini oʻrganish markazi direktori20.Lavozimi boʻyicha—Qoraqalpogʻiston Respublikasi Vazirlar Kengashi Raisining hamda viloyatlar va Toshkent shahri hokimlarining birinchi oʻrinbosarlari 1.M.X. Raxmankulov—Qonunchilik va huquqiy siyosat instituti direktori, Ishchi guruh rahbari2.A.N. Karimov—adliya vaziri oʻrinbosari3.A.Z. Saʼdullayev—Yoshlar ishlari agentligi direktori4.A.Sh. Bekmurodov—Davlat boshqaruvi akademiyasi rektori5.M.M. Kamilov—Oʻzbekiston xalqaro islomshunoslik akademiyasi rektori6.A.I. Toshpulatov—Parlament tadqiqotlari instituti direktori7.Lavozimi boʻyicha—Makroiqtisodiy va hududiy tadqiqotlar instituti direktori8.X.S. Asadov—Iqtisodiy tadqiqotlar va islohotlar markazi direktori oʻrinbosari9.E.S. Tulyakov—“Taraqqiyot strategiyasi” markazi ijrochi direktori 1.S.A. Valiyev—Xalqaro munosabatlar axborot-tahliliy markazi direktori, Ishchi guruh rahbari2.A.I. Neʼmatov—Strategik va mintaqalararo tadqiqotlar instituti direktorining birinchi oʻrinbosari3.N.Q. Xolmurodov—investitsiyalar, sanoat va savdo vazirining birinchi oʻrinbosari4.M.M. Kamilov—Oʻzbekiston xalqaro islomshunoslik akademiyasi rektori5.V.Yo. Ergashev—Qonunchilik va huquqiy siyosat instituti direktori oʻrinbosari6.Sh.M. Fayziyev—Markaziy Osiyo xalqaro instituti direktori oʻrinbosari7.A.A. Umarov—Jahon iqtisodiyoti va diplomatiya universiteti birinchi prorektori8.Sh.M. Abdullayev—Istiqbolli xalqaro tadqiqotlar instituti direktori9.B.M. Bekmurodov—“Yuksalish” umummilliy harakati raisi 1.U.K. Abidxadjayev—Makroiqtisodiy va hududiy tadqiqotlar instituti direktori, Ishchi guruh rahbari2.I.I. Norqulov—iqtisodiyot va moliya vazirining birinchi oʻrinbosari3.Lavozimi boʻyicha—investitsiyalar, sanoat va savdo vazirining birinchi oʻrinbosari4.M.A. Omarov—transport vazirining birinchi oʻrinbosari5.B.R. Mamatkarimov—energetika vazirining birinchi oʻrinbosari6.F.R.Xamidova—togʻ-kon sanoati va geologiya vazirining birinchi oʻrinbosari7.O.A. Pekos—raqamli texnologiyalar vazirining birinchi oʻrinbosari8.A.M. Qosimov—qishloq xoʻjaligi vaziri oʻrinbosari9.Lavozimi boʻyicha—suv xoʻjaligi vazirining birinchi oʻrinbosari10.M.Sh. Istamov—adliya vaziri oʻrinbosari11.N.D. Xusanov—Davlat aktivlarini boshqarish agentligi direktorining birinchi oʻrinbosari12.F.J. Pulatov—Kadastr agentligi direktori13.A.X. Suvankulov—“Oʻzsuvtaʼminot” AJ raisi v.b.14.D.A. Vaxobov—Savdo-sanoat palatasi raisi15.Lavozimi boʻyicha—Qoraqalpogʻiston Respublikasi Vazirlar Kengashi Raisining hamda viloyatlar va Toshkent shahri hokimlarining birinchi oʻrinbosarlari